text:
Directiva di Aruba Karate Bond (AKB) ta invita tur su asociacionnan miembro, esta scolnan di karate, pa participa na e 2do campeonato di AKB.
E segundo campeonato ta tuma luga riba diasabra 12 di mei 2018 den Compleho Deportivo Frans Figaroa (Noord) di 2or di atardi pa 8 or di anochi. Na mes momento AKB ta extende un invitacion pa tur otro scol di karate cu no ta miembro di AKB pa participa tambe na e
campeonato aki. Participacion pa miembro di AKB ta costa 25 florin y ‘no miembro’ ta 50 florin. Fanaticonan y publico en general ta keda cordialmente invita pa bin presencia e campeonato aki.
E segundo campeonato aki, igual cu e prome, lo conta un biaha mas cu arbitronan internacional. AKB tin e honor di ricibi Sensei Yanis Venizelos Collado, procedente for di Caracas, Venezuela. Su persona ta un arbitro mundial (World Karate Federation, arbitro PKF Panamerican Karate Federation) y arbitro di e Federacion Venezolano di Karate. E tin un trayectoria largo den karate y desde 1987 e ta dedica su mes na e instruccion y desaroyo di atletanan di rendimento halto tanto den ‘kata’ como ‘kumite’ di cual e atletanan aki (tanto hubenil como adulto) ta forma parti di e seleccion di Venezuela cu resultadonan exitoso.
Banda di tur esaki, Sensei Yanis Venizelos Collado ta director tecnico y presidente di
e organisacion di karate ‘Mukin Shori Karate Kyokai, cu ta afilia na e Asociacion Hapones di Karate (sede na Tokyo, Hapon).
Sensei Yanis Venizelos Collado no solamente lo ta presente na e 2do campeonato di AKB, pero tambe e lo duna un curso pa tur e coachnan y refereenan
local, cual lo tuma luga diabierna 11 di mei na Dojo Konishi, orario ta 5:30 di atardi pa
10:30 di anochi.
Tur coach y referee ta bon bini. Costo di e curso ta 25 florin. Esnan cu kier participa mester confirma esaki na AKB (via [email protected]).
Biniendo bek riba e 2do campeonato, manera custumber, AKB lo percura pa tur categoria
por participa. Ta desea pa cada karateka haya e miho experiencia posibel. Igual cu na e 1e campeonato (den maart 2018), e comision tecnico di COA y ASU lo ta presenta tambe pa haci un observacion di e (potencial) candidatonan pa seleccion.
Pa mas informacion tocante e 2do campeonato, por email Aruba Karate Bond na
[email protected] of yama 7370058 (Sensei Felix Tromp) of 5932002 (señora Janina Werleman), preferiblemente prome cu diahuebs 10 di mei 2018.


c: text/html

text:
Wikipedia:Kon kuminsa yuda
Sinti bo liber pa añadí informashon na un artíkulo eksistente. Bo por fasilmente deskubrí un artíkulo inkompleto ku "random page."
Bo por añadí un ilustrashon for di Wikimedia Commons den un artíkulo ku falta ilustrashon.
Tambe bo por yuda ku e proyekto aki tradusiendo artíkulonan for di e wikipedia na ingles, hulandes, spaño of un di e 200 i piku otro idiomanan ku tin. Ora ku bo kaba di tradusi e artíkulonan ei nan papiamentu bo ta pone den e wikipedia di papiamentu.
- -):-)
Alternativamente bo por traha un artíkulo nobo tokante un tópiko interesante.
Students of Papiamento:
You can help build the Wikipedia even if you cannot write Papiamento fluently. For example, you can find an article that lacks illustrations and add a picture from Wikimedia Commons. You can tidy up the formatting of an article, add internal links or a category tag, etc.
Papiamentu òf papiamento? Ambos. Tin dos idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mesun idioma. Por fabor no kambia e idioma di teksto eksistente. (For di kuminsamentu, e menú i kategoria di Wikipedia ta na papiamentu.)

robotstxt: allowed

filter: keep


text:
Minister Zita Jesus-Leito
Minister di Tráfiko, Transporte i Planifikashon Urbano
Minister Zita Jesus Leito a nase i biba na Kòrsou. E ta kasa ku Sr. Edward Jesus i nan tin 2 yu, Ayla I Nigel. Minister Zita tin su Masters den Business Administration ku el a risibí for di Florida International University. El tabata tin diferente posishon ehekutivo den sektor priva. Na 2004, el a drenta polítika i tabata Diputado di Asuntunan General i Konstitushon pa mas o ménos 5 aña.
Posishonnan
- Diputado pa Teritorio Insular di Kòrsou (2005 pa 2010)
- Parlamentario den Parlamento di Antia (2006)
- Parlamentario den Parlamento di Kòrsou (2010 pa 2016)
- Minister di Salubridat, Medio Ambiente i Naturalesa (2016-2017)


text:
Masterwork Classics ta un methodo pa siña toca piano cu ta consisti di 10 nivel. Mastework Classics ta consisti di cuater diferente buki, cualnan ta e bukinan central Masterwork Classics-, Practice and Performance-, Technical Skills- y su Duet Book.
Pa cuminsa na su prome buki, e studiante mester a haya su lesnan di introducshon caba comparabel cu Alfred´s Basic Piano Course su buki di nivel 2. Masterwork Classics su buki di nivel 6 ta correlashona cu Alfred´s Basic Piano Course di nivel 6, dunando e studiante oportunidad pa sigui cu su estudio di piano asina cu e ta cabando su estudio den e serie di Alfred´s Basic Piano Course. Masterwork Classics ta sigui te cu nivel 10 den su serie.
Masterwork Classics su musica a wordo escohi cu cautela, y ta indica den su index kiko ta e enfoque den formashon di e pianista pa cada pieza musical.
Masterwork Classics su Practice and Performance Book ta un assistencia grandi tanto pa e studiante como tambe pa e maestro. Cu splicashon hopi extenso, Parctice and Performance ta yuda e studiante compronde bon cada pieza musical, ta duna guia con pa practica cada pieza musical, ta describi e periodo den cual e pieza musical a wordo creá y ta contene nota pa e meastro di musica.
Masterwork Classics su Techincal Skills Book ta e secshon di ehercicio pa man y dede, pa juda e studiante desaroya flexibilidad y agilidad den su tocamento.
CD pa Masterwork Classics ta disponibel pa tur 10 nivel.
Masterwork Classics ta un methodo perfecto pa e studiantenan di piano cu tin virtuosidad na bista...


text:
JERUZALEM – E desfile di truck y autonan tabata extende for di e cruce fronteriso di Rafah cu Egipto te e ciudad di Gaza. Tabata e yegada di Yasser Arafat, cu’n sonrisa radiante, tabata haci e señal di victoria. E muhenan tabata grita di emocion y tabata tira flor. Muchanan chikito, riba schouder di nan tata, tabata zwaai. Tabata 1 di juli 1994. Arafat a regresa su Gaza natal despues di 27 aña den exilio.
Menos di un aña despues di e firma e Acuerdonan di e Paz di Oslo, na White House, riba e dia caluroso, humedo y agita. Tabata parce cu e konopi den Medio Oriente a cuminsa los. Pas den e epoca moderno.
Pero esaki tabata un ilusion.
Dialuna 14 di mei 2018 tabata e dia riba cual e ultimo memoria lehano di e ilusion a muri finalmente. E mesun dia riba cual e tropanan Israeli tabata mata mas di 50 Palestino cu tabata participando den e asina yama Gran Marcha di Retorno, lidernan di Israel y Merca tabata ignora e matansa na Gaza y tabata celebra e inauguracion di e embahada Mericano na Jeruzalem.
E pantayanan di television tabata resumi e iracionalidad di tur esaki. Di un banda, imagennan di gasnan lacrimogeno, huma preto di e tirenan kima, dokternan den panico hibando e herido y mortonan. Na e otro banda, Mericano y Israelinan elegantemente bisti tabata elogia otro mutuamente, papiando di echonan historico. Pero niun momento nan no a referi nan mes na e locura cu tabata tumando luga, na solamente un hora y mei di distancia. Niun otro dia no ta ilustra miho te na ki punto e conflicto aki ta bira algo absurdo, algo desespera y desconecta.
Bou di e presidencia di Trump, Merca a bandona por completo cualkier indicio di imparcialidad. Y Palestinonan a keda totalmente bandona.
Claro, lidernan di e mundo Arabe a expresa nan condena y rabia pa e dramamento di sanger di dialuna. E octagenario “presidente” di Palestina, Mahmoud Abbas, recien yega di un biahe pa Chile, unda cu nan a saca su potret ta scop un bala di futbol, a convoca un welga general y tres dia di luto. Cuanto dia luto, cuanto dia di rabia, cuanto welga general e Palestinonan no a organisa?
E Liga Arabe moribundo a convoca un reunion di emergencia pa discuti e situacion na Gaza. Pa bisa cu e expectativanan ta abao, lo ta un optimismo excesivo.
Arabia Saudita a uni su mes na e condena, pero ta parce cu e ta mas bien di boca p’afo. E condena Arabe ta devalua y no ta sirbi pa nada.
Riad bou di e sombra di e liderasgo di e prins heredero Mohammed Bin Salman, a laga sa bon cla cu su preocupacion mas grandi ta Iran. E tin miedo di un guera imposibel pa gana contra di e rebeldenan Huti cu respaldo di Iran na Yemen, preocupa pa e spectrum di e poder creciente poder di Iran, Siria y Libanon, e cas di Saud ta considera e causa di e Palestinonan, un tempo algo sagrado, como algo pasa di moda.
Aunke cu nan no tin relacionnan diplomatico, Tel Aviv y Riad tin mas punto en comun cu diferencia.
E gueranan na Siria, Yemen y Libia, e insurgencia riba e peninsula di Sinai, na Egipto, e menasa di semper di un resurgimiento di ISIS, e hiba e causa Palestino den un exilio.
Awe e Palestinonan ta nan so, dividi entre fraccionnan enfrentando. Ainda nan tin e apoyo emocional entre e Arabenan pa e causa Palesino, pero e no ta traduci den accion. Ainda no.
E Arabenan ta distrai, mientras cu e Israelinan ta biba den loke nan ta yama un “bubble”, e vida den un sociedad moderno y lihe cu ta mantene nan aisla di e realidad duro di un ocupacion militar cu ya ta durando pa varios decada.
E mas di 2 miyon Palestinonan na Gaza lo disparce of nan lo cuminsa na acepta nan destino of lubida e hogar cu nan welo of bisawelonan a perde na loke un dia tabata Palestina. E Palestinonan na e rivera Occidental lo no acepta nan aislamiento den reservanan rondona door di muraya y wayanan.
Pero ta parce cu nada lo bay cambia. Pa awo. Pero nada ta mescos tampoco. E problemanan cu ta wordo ignora no ta wordo resolvi.
Ta parce cu tin un tormenta acercando.
Fuente: CNN


text:
Durante un conferencia di prensa ayera mainta prome minister Evelyn Wever-Croes a atende topico di medida cu a wordo tuma pa stop incentiva fiscal den area di San Nicolas.
Esaki manera conoci tabata pasobra Organisation for Economic Co-operation and Development (OECD) tabata menasando di pone Aruba riba blacklist si no cambia e incentiva fiscal cu di manera inhusto ta duna cierto negoshinan bentaha riba otro.
Prome minister a subraya cu e maneho aki nunca tabata hancra den ley, pues te hasta esunnan cu a haya esaki tabata preocupa pa loke ta trata e status di esaki. Segun prome minister, e mandatario di Financia anterior Angel Bermudez tambe tabata plania pa kita e maneho aki pero ‘no a comunica esaki debidamente’.
Aunke e mandatario no a haya opcion pa elimina esaki, sra. Wever-Croes a expresa cu gobierno lo ta buscando maneranan ‘miho’ cu lo por hinca incentiva den otro pa beneficia desaroyo economico na San Nicolas sin afecta Aruba su chens pa haya inversionistanan di afo por medio di no cumpli cu regulacionnan internacional.
Sinembargo e medida aki lo keda conta pa esunnan cu a haya esaki te cu aña 2020.


text:
E ultimo noticianan ta cu, aparte di e sancionnan Mericano, awor companianan priva ta buscando legalmente di logra nan derecho, y ta embargando propiedad di e empresa mas importante di Venezuela, PDVSA, specialmente den Caribe. Esaki automaticamente ta trece nan den e parti Hulandes, unda varios isla, St. Eustatius, Bonaire, Curaçao y Aruba tin actividad economico den cual e compania ta envolvi. Cada isla ta presenta un situacion diferente y ta duna diferente opcion pa e compania ConocoPhillips yega na pone man riba propiedad di PDVSA. Na Bonaire, St. Eustatius y Curaçao embargo ta den proceso caba, mientras cu na cierto momento esaki por ta e caso pa Aruba tambe. Pa Curaçao e consecuencia por ta bastante serio, den e sentido cu e refineria por keda paralisa, sin material pa traha cu ne, loke ta causa cu e empleadonan ta keda sin trabao, y ademas e isla lo mester importa combustibel di otro luga pa abastece e mercado local.
Pa loke ta Aruba, no tin noticia ainda di accion legal di Conoco aki, aunke ta menciona Aruba den e noticianan di entre otro Reuters. Lo no trata di e refineria, cu no ta opera y no ta interesante, aparte di cu e ta propiedad di Aruba y no di PDVSA. Loke si por ta interesante ta e crudo cu PDVSA tin almacena na Aruba. Cuanto esey ta exactamente, no ta di nos conocemento. Den e caso cu yega asina leu, e consecuencianan ta primeramente pa Citgo Aruba, cu ta explota e terminal aki, y pa PDVSA mes. Aruba no lo sinti e problema di importacion di combustibel, ya cu esaki pa varios decada ta bin di exterior caba. Ademas esaki ta na encargo di e compania FMSA, subsidiario di Refineria di Aruba NV, y no tin nada di haci directamente cu Citgo.
Pero, nos mester analisa e situacion aki for di un perspective mas amplio, pa por balora kico e señalnan aki por significa pa nos situacion, particularmente relaciona cu e refineria. Aparentemente nos ta yegando na e fase, unda cu no solamente e presion riba Venezuela ta bin di Merca y otro pais, pero tambe tin varios compania cu ta ganando nan caso contra Venezuela, pa motibo di nacionalisacion di nan propiedad na e pais aki y pa debe no paga. No ta trata solamente di sector di petroleo, pero tambe den sector di explotacion di oro. Por lesa di un caso asina den e edicion aki. E casonan ta trata hunto di varios biyon dollar, na un momento cu e pais tin problema grandi pa cumpli. Tambe tin accion den corte na Merca di un compania proveedor di servicio na PDVSA, cu a acepta un promesa di pago (na Spaño: un pagaré), pero awor si kier cobra. Na tur tin mas di dos biyon dollar riba caya, di sigur 10 compania cu a brinda servicio specialisa na PDVSA, y na prome instante a acepta pagaré.
Y esaki no ta tur. Riba tereno di debe tambe lo por tin accion. Algun aña atras PDVSA y gobierno Venezolano a pone mayoria di e accionnan di Citgo Petroleum y Citgo Holding como garantia di prestamo a base di bono cu nan a haci. E falta di cumplimento cu pago di interes y capital den varios caso ta haci cu e esunnan cu ta presta lo por pasa pa pone embargo riba e propiedad, den forma di e mayoria di e accionnan, riba cual nan por eherce derecho, si corte permiti esey.
Tur esaki ta mustra riba un panorama bastante grave pa PDVSA, unda su mero existencia ta na peligro. No cu gobernantenan Venezolano no a tene cuenta cu esaki. Asina na februari 2016 nan a lanta un compania militar di maneho di gas y petroleo, y di otro tipo di mineria, yama CAMIMPEG (Compania Anonimo Militar di Industria Minero, Petrolifero y di Gas), cu por eherce tur tarea y responsabilidad cu actualmente PDVSA tin. Esaki riba su mes no lo resolve e problema pa Venezuela, pasobra e casonan hudicial den exterior lo ta contra e sucesor legal di PDVSA, motibo pa cual talbes den e situacion actual no tin tanto sentido pa e medida aki.
Pa Aruba esaki finalmente por crea un situacion nobo, dependiendo kico lo pasa den corte. Un embargo riba e mayoria di shares di Citgo na Merca, y sigur un perdida di e propiedad definitivo pa PDVSA, lo por tin consecuencia pa e colaboracion cu Citgo ta duna den e proyecto di rehabilitacion. Di otro banda, e subsidiario na Aruba, y su compania madre na Merca, Citgo Aruba Holding LLC, no tin laso huridico cu Citgo Petroleum, pero ta subsidiario di PDVSA, motibo pa por lo pronto nada di capital pasa via e compania aki pa yega na man di PDVSA y, su tras gobierno di Venezuela.
Di e manera aki nos ta mira un taray ta cerando riba PDVSA, sin cu ta parce di tin un salida viabel. Manera nos a yega di indica anteriormente, tur e factornan cu por ta contra e compania y e gobierno su tras, na e momento aki ta bin hunto pa acelera e caida di e empresa. No ta pornada Nicolas Maduro a adelanta eleccion pa otro siman.


text:
Category: Stimula Lesamento
Con pa stimula mucha lesa mas
Skirbi pa: Michella Steenvoorde-Lacle (traduccion) Kico ta aumenta e chens cu un mucha ta experiencia lectura como algo positivo? Esaki ta depende di varios factor. Stichting Lezen ta distingui, a base di estudio científico, 8 factor di exito pa promocion di lectura y di educacion di literatura. Cuatro di e factornan di influencia tin coneccion […]
Revista na biblioteca
Biblioteca Nacional Aruba tin un coleccion di revista pa su usuarionan por lesa gratuitamente. Por lesa revista den Sala di estudio manera Bloomberg BusinessWeek, Bibliotheekblad, Elsevier, Elsevier Stijl, Hart voor dieren, Jeugd & Co., Kijk, Libelle, Margriet, National Geographic den 3 idioma, Oprah Magazine, Ons erfdeel, Orthopedagogiek, Psychologie Magazine, Reader’s Digest, Het Beste, Time magazine, […]
Un bookclub por ta algo pa bo?
Bo ta gusta lesa? Y bo kier sa kico otro ta pensa di un buki? Abo kier expresa bo opinion? Kizas un bookclub ta algo pa bo…. Un bookclub ta wordo forma dor di un par di hende cu ta gusta lesa y cu ta gusta intercambia di idea y comparti experencia. Bo ta haya […]
Oportunidadnan diario pa stimula lesamento
Oportunidadnan diario pa stimula lesamento Sea bo yiu ta baby, peuter of por lesa caba, haya tempo pa lesa ta hopi importante pa su abilidadnan di lesa cu ta desaroyando. Tin hopi manera facil y conveniente pa lesamento bira parti di bida diario, hasta ora ta dificil pa haya tempo pa sinta lesa un buki. […]
Lesamento prome cu bay drumi
Lesamento prome cu bay drumi Ora bo lesa un buki hunto cu bo yiu, of djis wak e plachinan den e buki, e ta trece un ambiente dushi y calmante pa mayor y yiu. Lesamento no ta djis un pasa tempo, sino e ta stimula e desaroyo di bo yiu. E ta stimula su fantasia, […]
Lesa……lesa pa bida
Conoce bo storia Lesa……lesa pa bida Kico bo ta pensa di lesamento? Bo ta gusta lesa? Of bo no ta gusta? Dicon? Hopi di nos a haya nan mes ta lesa den contexto di scol, un contexto di obligacion, bo mester a lesa. Placer den lesamento. Lesa pa placer. Kico ta placer di lesamento? Y […]
Mi ta gusta lesa
Ideanan y sugerencianan pa stimula lesamento: Lesamento ta importante pa e desaroyo di cada mucha. Lesamento ta yuda desaroya e capacidad pa visualisa, pa pensa y ta yuda desaroya idioma. Wim Rutgers tambe ta menciona 4 punto pakico lesamento ta importante den su buki “Mi gusta lesa : jeugdliteratuur van Aruba”: 1. Dor di lesa […]
How to get your cild to love reading
Few habits are more important than reading. If you instill in your child a love of reading, you not only enrich their lives, but you’ll also make your own life easier. You won’t have to worry about your kids’ grades, because your child naturally will be more interested in learning and study. Reading is the […]
Biblioteca pa baby y chikitin tambe
Lesamento of mihor bisa, e goso den lesamento ta nace na cas. Hopi mayor ta kere cu lesamento ta cuminsa na scol, pero realmente lesamento ta cuminsa mas trempan. Por cuminsa lesa/papia cu e baby ora e ta den barica ainda! Wak un buki hunto cu bo baby, por ta sona straño, pero e ta […]
Tips for reading with children during the summer vacation
No plans to take a trip this summer vacation? Here are ten ideas the foundation has devised to help you and your family to get out and about with the help of some good books, naturally. 1. Read a book that teaches you and your kids more about your own country Experience more about your […]
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Ministernan di Gabinete Wever-Croes ta demostrando tur dia cu nan no ta respeta e derecho di estado democratico cu nos ta biba aden.
Dos componente cu ta hopi ecencial pa nos sistema di ley y democracia ta pa Gobierno proteha y salvaguardia derechonan humano y un sistema di derecho unda huesnan por funciona independientemente.
Den e prome lunanan di Gabinete Wever-Croes a wordo comproba cu nan ministernan tur dia ta violando nos constitucion tumando un postura dictatorial creando un cultura di miedo. Enbes di pone enfoke riba plannan di gobernacion a dicidi di bai persigui e ser humano. Ora cubo scohe concientemente pa crea division den e pueblo entre ciudadanonan cu e mesun preferencia politico cu bo enbes di tin bienestar general na pecho, como Gobierno bo ta ignorando bo deber consitucional cu ta prohibi distincion riba rasa, sexo, preferencia politico. Gobierno tambe tin e obligacion di trata otro igual den casonan igual.Ta parce cu e deber consitucional aki no ta bal nada den wowonan di ministernan di Gabinete Wever-Croes. Desde prome dia cu a sinta a scoge pa deliberadamente haci distincion riba preferencia politico lubidando cu ta henter un pueblo bo ta sirbi.
E gobierno actual ta haciendo burla di nos sistema di derecho cu ta consisti di huesnan independiente y imparcial. No mucho dia pasa Minister encarga cu deporte sr. Oduber a expresa cu hues cu a trata caso di Lotto pa deporte lo ta complice pa perhudica deporte, djis pasobra e sentencia lo no a sali na su fabor.Nos lo a spera cu e minister lo a acepta e veredicto y si acaso e tin diferencia di opinion mes e lo por a limita su expreshonan di catalogo y burla e hues cu a trata e caso di Lotto pa deporte.
Minister actual encarga cu finanzas publico, sra. Ruiz-Maduro mescos cu su colega, tambe ta trapa riba nos estado di derecho. Ora cubo ta bay asina leu pa censura esnan cu ta critico riba bo, bo ta dunando indicacion cu bo ta viola e derecho di libertad di expresion cu ta un derecho sagrado di cada un di nos como cuidadano. Den e caso specifico aki e la manda nos, como representante di pueblo, pa no papia mas. Logicamente como parlamentario nos ta condena esaki pasobra niun biaha su persona a wordo bisa pe “cera su boca” ora cu cada biaha cu e tabata bin dilanti y tabata demostra di no tin conocemento di e materia.
Esaki ta djis algun ehempel cu ministernan di Gabinete Wever-Croes tur dia ta ignora, trapa y burla di nos estado di derecho locual nos no mester permiti. Si abo ta un ciudadano cu ta sinti su mes limita y e gobierno actual ta violando bo derechonan, sa cubo por acudi libremente serca nos como bo representantenan di partido AVP pa sali na vanguardia di bo derechonan.


text:
Turismo a generá 678 mion florin durante e promé 9 lunanan di 2017
...Tur merkado prinsipal a registrá sifranan positivo na sèptèmber 2017...
WILLEMSTAD – 24 di òktober 2017 – Ofisina di Turismo di Kòrsou (CTB) ta raportá kresementu for di tur merkado prinsipal. Hulanda, Estado Unídos, Canada i Brazil tur tabatin un prestashon positivo na sèptèmber 2017. No opstante e prestashon positivo di e merkadonan prinsipal, sèptèmber a sera ku un bahada di 6%. Un total di 2.068 turista ménos a keda registrá na sèptèmber 2017 hibando e total na turista di estadia na un total di 31.094 kompará ku 33.162 na e mesun luna aña pasá. E bahada den kantidat di turista di estadia ta basá riba e echo ku e kantidat di turista for di Venezuela te ainda ta afektando e sifranan total. Un kaida di 47% a keda registrá na luna di sèptèmber. Aña pasá un total di 4.516 venezolano a bishitá nos pais miéntras e aña aki e kantidat total ta 2.403.
For di Europa a registrá un subida di 8% na sèptèmber ku un total di 16.842 europeo ku a bishitá Kòrsou. Aña pasá Kòrsou a risibí un total di 15.647 turista for di Europa. Europa ta representá 54% di e total di turista prosedente di Europa. Hulanda a registrá un subida di 9% na sèptèmber 2017. Un kantidat adishonal di 1.052 turista hulandes a bishitá Kòrsou na luna di sèptèmber. Alemania a konosé un bahada di 7% na sèptèmber 2017. Un total di 1.849 turista aleman a bishitá nos pais na sèptèmber 2017.
For di Nort Amérika por mira un kresementu di 5% na sèptèmber 2017. Un total di 4.656 turista for di Nort Amérika a bishitá Kòrsou. Nort Amérika ta representá 15% di tur e turistanan ku a bishitá Kòrsou na luna di sèptèmber. Un kantidat di 3.997 turista di estadia a keda risibí for di Estado Unídos na sèptèmber, registrando 5% kresementu kompará ku aña pasá. E oumento aki a keda registrá no opstante e diferente kanselashon di buelo di mas ku 5 dia komo konsekuensia di horkan Irma. Canada tambe a krese ku 8% na sèptèmber 2017. Kòrsou a risibí 659 kanades na sèptèmber.
Ménos kantidat di turista a keda risibí for di region di Sur Amérika, un total di 6.420 turista di estadia a keda registrá. E kaida aki ta debí na e bahada kontinuo den kantidat di turista di estadia for di Venezuela. Na luna di sèptèmber Kòrsou a risibí 2.403 turista prosedente di Venezuela kual ta 47% ménos kompará ku aña pasá. Brazil a presta bon kompará ku aña pasá. Un total di 1.031 turista di estadia a keda registrá kual ta un oumento di 2%. Komo konsekuensia di e wèlga di e pilotnan di Avianca durante e último dianan di sèptèmber a registrá un bahada di 24% den turista di estadia for di Colombia.
No opstante e echo ku sèptèmber a registrá ménos turista di estadia tòg por mira un oumento leve di 1% pa loke ta trata kantidat di anochi ku e bishitante a keda riba nos pais. Un total di 272.579 anochi a keda registrá kompará ku 268.817 na aña pasá. Tantu turistanan prosedente di Europa komo Nort Amérika a registrá sifranan positivo pa loke ta trata kantidat di anochi. For di Europa un kantidat adishonal di 8% a keda registrá miéntras for di Hulanda un oumento di 9% a keda registrá. Total turistanan hulandes a keda 142.194 anochi riba nos pais. Turistanan for di Nort Amérika a keda 30.504 anochi kual ta un oumento di 11%. For di Estado Unídos por mira un oumento di 12% ku un total di 24.823 anochi.
Sifranan di yanüari pa sèptèmber 2017
Un impakto direkto di 678 mion florin a keda generá pa nos ekonomia lokal di yanüari pa sèptèmber 2017. Un impakto direkto total di 53.9% a keda generá for di turistanan prosedente di Europa kualnan ta responsabel pa un montante di 366 mion florin. Aña pasá europeonan tabata responsabel pa 353 mion florin pues ta trata aki di un oumento di 4%. For di Nort Amérika un oumento di 4% a keda kalkulá den término di impakto ekonómiko direkto. Turistanan prosedente di Nort Amérika ta responsabel pa 150 mion florin pa loke ta trata e promé 9 lunanan di aña 2017. Aña pasá nan kontribushon tabata 144 mion florin. Turistanan for di Sur Amérika i otro regionnan a generá respektivamente 122 i 41 mion florin e aña aki. Na 2016 e montante generá for di Sur Amérika i otro regionnan tabata 146 i 45 mion florin. E kantidat total ku e turista ta gasta ta keda derivá for di e kantidat di anochi ku e turista a keda riba nos pais. Tantu turistanan prosedente di Europa komo Nort Amérika ta kedando mas largu; esaki ta keda reflehá bèk den nan kontribushon na nos ekonomia lokal.
Un total di 293.159 turista di estadia a keda risibí durante e promé 9 lunanan di 2017. Aña pasá a registrá 333.019 turista di estadia durante e mesun periodo, esaki ta un bahada di 12%. Apesar di e prestashon negativo di dos sifra den sifranan di yegada pa loke ta trata e promé 9 lunanan di aña, ta mira un bahada leve di 2% den e kantidat di anochinan ku e turista a keda riba nos isla. Total turistanan di estadia a keda 2.638.667 anochi na Kòrsou.
63.8% di e kantidat total di anochi pa bishitante ta di turistanan for di Europa, representando 1.683.153 anochi for di e region aki den e periodo di yanüari pa sèptèmber 2017. E kantidat di anochi registrá pa bishitantenan for di Europa ta mustra un kresementu di 4%. For di Nort Amérika, tambe e kantidat di anochi pa bishitante a krese ku 4%. Un total di 402.517 anochi a keda registrá durante e promé 9 lunanan di aña.


text:
Kralendijk – Tim di entidat públiko, Stinapa i Selibon ta tumando akshonnan konkreto pa manehá i minimalisá e daño di e derame di petrolio pa kostanan na parti ost di Boneiru.
Manera ta konosí for djaweps balanan di breu ta yegando kostanan di Boneiru. Gobièrnu di Boneiru a tuma akshon mesora ku a nota e peliger ku esaki por trese pa e kosta di Boneiru. Personal di havenkantoor a sòru pa e ekipo nesesario pa e tim di boluntario por hasi e limpiesa na e kostanan.
Un súplika ta bai na tur suidadano ku tuma nota di e balanan di breu pa no mishi ku esaki si bo no tin e ekipo nesesario. Mester di hanskun adekuá pa protehá bo mannan. E breu ta kontaminá i por ta tóksiko i peligroso pa bo kueru. Den kaso ku e supstansha mishi ku bo kueru, kita esaki ku sea “baby oil” òf zeta di kushina ku né. E supstansha NO ta kita ku habon òf alkohòl, usa un forma di zeta pa kita esaki.
Durante un reunion di e tim di akshon a deliniá e diferente puntonan di akshon pa minimalisá e daño ku e supstansha por kousa mundu bou di laman pero tambe paranan. E tim di akshon lo dirigí su esfuersonan na e partinan mas vulnerabel promé manera Lac, Sorobon i Lagun. Den e sitionan aki tin hopi animal ku por muri debí na e breu. Pa e motibu aki ta traha duru pa prevení esaki . Despues ku kolektá e balanan di breu, Selibon lo deshasí di esaki di un manera responsabel.
Personanan ku ta dispuesto pa yuda komo boluntario por tuma kontakto ku por fabor tuma kontakto ku Stinapa òf Havenkantoor. Ta hasi un apelashon na tur suidadanonan pa tene na kuenta ku pa por limpia e supstansha for di e bichnan mester di ekipo adekuá.


text:
Bo ta buskando mas informashon, por fabor tuma kontakto ku nos usando un de e sigiuente metodonan. Nos lo hasi nos máksimo esfuerso pa yuda bo mas pronto posibel.
Bo por hasi bo preguntanan na Hulandes, Papiamentu of Ingles. E number di telefòn ta alkansabel durante siman di 08:00or di mainta pa 5:00or di atardi. Lo kontestá bo email mas pronto posibel.
Formulario di kontakto
Bo por yena e formulario mas abou. Hasi bo pregunta na Hulandes, Papiamentu, Ingles òf Spañó i nos lo hasi nos máksimo esfuerso pa yuda bo mas pronto posibel.
Adrès di pòst
Kontakto pa prensa
Por dirigí petishon di prensa relashoná ku Rijksdienst Caribisch Nederland òf e Representante di Reino na e tim di komunikashon di RCN.
Pa garantisá integridat den organisashonnan gubernamental tin un afsprak den Reino ku en prinsipio no ta permití pa duna sosten finansiero na evenementu, aktividat, organisashon i personanan. Pa e motibu ei Rijksdienst Caribisch Nederland no por onra petishonnan di spònser i otro petishonnan pa duna sosten finansiero.


text:
Konferensha ‘Papiamentu den era digital’
Riba 31 òktober 2015 e Konferensha Papiamentu den Era Digital a tuma lugá. Meta di e konferensha ta pa trese ekspertonan di Papiamentu huntu aki na Kòrsou, pa dialogá riba e papel di Papiamentu for di e perspektiva di kada papiadó den reino (i posiblemente na mundu) i deskubrí huntu kon nos lenga ta uni nos. E punto di salida ta pa krea mas konsenshi pa programanan digital ku ta mantené nos den kontakto ku otro, pero ku tambe lo sirbi nos pa trese mas uniformidat den nos lenga, maske ku nos ta biba na diferente isla den Karibe, Hulanda (i na mundu).


text:
Ban bek na Kategoria 1
Outoridat di Aviashon Sivil di Kòrsou ta trahando duru pa
Pone Kòrsou bek den Kategoria 1 bou di reglanan di ICAO
Den yanüari 2012 e Outoridat di Aviashon Sivil Merikano (FAA) a tuma e desishon di degradá Kòrsou pa kategoria 2 a base di un inspekshon ku a hasi na Kòrsou na Sèptèmber 2011. Durante di e inspekshon a resultá ku Kòrsou no tabata kumpliendo ku tur e eksigensianan di aneksonan 1, 6 i 8 di e asina yama tratado di Chicago. E tratado aki tei pa garantisá seguridat di aviashon internashonal.
FAA ta kategorisá paisnan sea ku kategoria 1) kual ta nifiká ku e pais ta kumpli ku tur e eksigensianan òf kategoria 2) kual ta nifiká ku e pais no ta kumpli ku tur e eksigensianan. No ta eksistí un kategoria 3 i ta e pais ta ser degradá i no su aeropuerto.
Den 2003 i den 2008 e Organisashon Internashonal di Aviashon Sivil (ICAO) a hasi inspekshonnan na Kòrsou i for di e tempu ei a konstatá ku Kòrsou no tabata kumpli ku e eksigensianan. Si FAA lo a hasi un inspekshon for di den e añanan ei lo a kategorisá Kòrsou komo kategoria 2.
Outoridat di Aviashon Sivil di Kòrsou ta sigui konta ku e koperashon balioso di tur aktor envolví, tantu den gobièrnu komo pafó di gobièrnu, pa asina garantisá ku nos pais ta bai bek na kategoria 1 mas pronto posibel.
Pa mas informashon
Outoridat di Aviashon Sivil di Kòrsou
Curaçao Civil Aviation Authority (CCAA)
Curaçaose Burgerluchtvaart Autoriteit
Save


text:
Structura di Enseñansa na Aruba
Na Aruba tin instituto cu ta ofrece na diferente nivel enseñansa reglamenta y enseñansa cu no ta reglamenta. Enseñansa reglamenta ta basa riba ley cu ta trata e diferente tipo y nivel di enseñansa. Instancianan cu ta ofrece enseñansa reglamenta ta bin na remarca pa ricibi subsidio di gobierno bou condicion cu nan ta cumpli cu e rekisitonan di e ley concerni.
E structura di enseñansa reglamenta na Aruba ta consisti di e siguiente categorianan:
Enseñansa Primario
Tin tres tipo di enseñansa primario:
> Enseñansa Preparatorio (Kleuter)
> Enseñansa Basico
> Enseñansa Special
Enseñansa Secundario
Enseñansa secundario ta consisti di cuatro tipo di enseñansa avansa riba tereno profesional y general:
Enseñansa Secundario riba tereno profesional
> Educacion Profesional Basico – (EPB)
Enseñansa Secundario Special
> Scol Practico pa Ofishi (SPO)
Enseñansa Secundario riba tereno general
> Middelbaar Algemeen Voortgezet Onderwijs – (MAVO)
> Hoger Algemeen Voortgezet Onderwijs – (HAVO)
> Voorbereidend Wetenschappelijk Onderwijs – (VWO)
Enseñansa Post-Secundario
Na Aruba nos tin un instancia cu riba tereno profesional ta ofrece enseñansa post-secundario cu no ta na nivel di enseñansa superior:
> Educacion Profesional Intermedio – (EPI)
Enseñansa Superior
Tin dos instituto cu ta ofrece enseñansa superior riba tercer nivel di enseñansa (tertiar onderwijs). E estudionan ofreci ta sea di orientacion cientifico of profesional. Graduadonan ta ricibi un titulo of grado di bevoegdheid/ bekwaamheid:
> Instituto Pedagogico Arubano – (IPA)
> University of Aruba – (UA)
Educacion pa Adulto
> Basiseducatie
> Volwassenen Algemeen Voortgezet Onderwijs – (VAVO)
> Volwassenen Beroepsonderwijs
Pa un bista grafico di e structura di Enseñansa na Aruba: [Schema Arubaans Onderwijssysteem].Scroll To Top


text:
© Skibí pa Reyna Joe
E siman aki nos por a tende kon mundu mester lamentá morto di e último rinoseros blanku ku tabatin na mundu.
Algu di lamentá pasobra ta trata di un animal asina impreshonante.
Den e pelikula Black Panther por haña un imágen masha positivo i poderoso di rinoseros den nan ambiente natural. Hopi emoshonante.
Lo bo a ripará hopi biaha ku tin sierto kaminda tin imágen òf figura di rinoseros pone.
No solamente ku e animal poderoso aki ta impreshonante pero simbolikamente e ta para pa dominá tur forma di violensia, manera atrako i ladronisia.
I e ta e mihó kura den streanan volante pa ataká i dominá e strea 7 ku den Feng Shui ta un di e streanan malu ku kaminda ku e ta, e direkshon ku e ta, ku di ei por spera òf ei por spera hopi violensia, atrako i otro agreshon no deseá.
Den e aña aki di Kachó di Tera e strea volante 7 ta den direkshon O.
I den bida nos tur sin eksepshon, mester di protekshon.
Nos mester por biba trankil sin ku nos mester barikadá nos mes den nos kas sin por sali afó.
Ban wak kon rinoseros ta yuda abo tambe segun Feng Shui.
Rinoseros ta un mamal ku un aparensia di antiguidat ku tin hopi mion aña na mundu.
E ta konosí di por kuri ku kualke animal feros ku bin atak’é i ta masha fuerte i asina resistente kontra di kualke atake natural.
Lamentablemete hende haragan ta kasi kaba di mata tur rinoseros na mundu; mas despues lo mi skibi tokante di e filosofia di Feng Shui tokante di hende ku ta destruyendo mundu.
Su karakteristikanan ta rason ku e rinoseros ta e simbolo fuerte di protekshon kontra di atrako, aksidente, traishon i otro dañonan grave ku e strea volante 7 por hasi.
Den dokumentonan antiguo por topa rinoseros komo simbolo di poder maskulino i ku tabata usa su imágen tambe pa kuri ku spiritu.
Rinoseros i elefante
Pero nota ku bo no ta mira e rinoseros su so na momentu ku ta us’é komo kura kontra di strea volante 7.
Ta pone e par, ku un elefante slùrf ariba pasobra elefante slùrf ariba ta esun ku ta protehá. Esun slùrf abou ta pa stimulá inteligensia.
Elefante den hopi kultura ta konsiderá di ta un animal sagrado.
Elefante su imágen ta sinonimo ku sabidoria, poder, forsa, pas, bida largu, suerte i éksito.
E union di e rinoseros i e elefante ta algu sumo poderoso i ta un forsa ku niun hende na tinu lo hasi wega kuné.
Esaki ta loke pa maestronan di Feng Shui a hasi ku nan ta e mihó kura pa violensia den kualke forma.
Kon abo por benefisiá?
Rinoseros i elefante ta animalnan ku ta biba kaminda ku tin awa motibu pa kua ta pone nan pa kura kontra di violensia na blou.
Blou ta awa i elemento awa ta dominá e strea volante 7.
Pone imágennan di e elefante i e rinoseros huntu den Aña di Kachó, ta wak direkshon O kaminda ku e strea volante 7 ta na e momentu aki.
Bo por usa tambe yabero, steker, plachi.
Kisas bo porta prinsipal no ta den O?
No ta nada ami a pone rinoseros i elefante tur kaminda.
Sigurá bo O promé si.
I pone otro ta wak bo porta prinsipal. Òf den bo outo.
E mester wak semper pafó i no paden. Si e wak paden e ta protehá mundu di bo.
Bo por pone bo rinoseros i elefante tantu paden komo pafó.
Den bo ofisina e ta yuda pa kura violensia pero tambe ta kita kompetensia i enemigunan fe kaminda.
I bo ke sa mas tokante di rinoseros i elefante pa protehábu kontra di tur forma di violensia i agreshon?
Komuniká ku bo konsehero di Feng Shui na fengshuikorsou168@gmail.com
I bishitá www.fengshuikorsou.com.
Kos bon so pa abo……
© Feng Shui Kòrsou.


text:
Aambei ta ader hincha of spatader rond di e ano y den dje. Bo ta ripara cu bo tin aambei door di perdemento di sanger despues di bay af, door di dolor, kimamento of grawatamento den e area rond di e ano.
E causa mas comun ta presmento (puhamento) pa motibo di ceramento di barica. Tambe door di embaraso y hayamento di yiu por surgi aambei.
Mayoria di biaha aambei ta inofensivo y no mester di ningun tratamento special. Generalmente despues di un par di dia e ta disparce.
CUIDO PROPIO: LOKE BO MES POR HACI
Evita ceramento di barica door di come cuminda cu por digeri facilmente (mira e capitulo "Ceramento di barica (Constipacion"). Evita presmento (puhamento) pa un rato largo. Bay w.c. asina cu bo sinti necesidad.
Ora e ta haci hopi dolor, bo por uza un unguente pa alivi'e. Bo por haya esaki na botica bou di diferente marca registra. Tambe bo por purba primi of pusha e aambei bek den e ano. Esaki ta hacie bira menos doloroso.
TUMA CONTACTO CU BO DOKTER DI CAS
-
Si bo haya aambei cu ta sangra pa prome biaha.
-
Si bo tin mas di 40 aña y bo haya aambei pa prome biaha.
-
Si bo tin dolor.
-
Si e aambei ta hopi grandi.
-
Si bo ta duda cu ta aambei e ta.


text:
Ministerio Publico ta informa cu Corte den prome instancia a caba di condena E.A.M.S.(24 aña di edad) pa 12 aña di castigo incondicional di prizon pa asesinato. Fiscal a exigi 14 aña.
Orden di captura
Via peticion di Fiscal di Ministerio Publico, tabata tin orden di captura di e sospechoso Erick Arturo Minguel Junior Schneiders, conoci tambe como Minguel. Naci riba 29 December 1994, biba na Meiveld 33 y/of Piera Plat 54 A Aruba. E sospechoso tabata arma y peligroso. Su detencion a wordo basa riba articulo 2:262 c.q. 2:259 di e wetboek van Strafrecht Aruba, y Art 3 Vuurwapenverordening. E sospechoso a entrega su mes na autoridadnan nuebe dia despues di e sucedido.
Version policial di tiramento Olde Molen
Diadomingo madruga pa 4:28 central di polis ta haya un yamada na unda na prome instante ta bisa cu lo tin tiramento banda di Olde Molen. Ta manda patruya di biaha na e sitio . Na yegada patruya di polis ta topa cu un hende homber drumi abao y cu varios tiro na su curpa riba e parkeerplaats di e club. Di biaha a pidi pa ambulance cu urgencia ya cu e persona no tabata duna señal di bida. Ambulance ta yega na e sitio, pero no por a haci nada mas pa sr. De Palm. Dokter a constata morto pa 5:30 anto fiscal a laga confisca e curpa.


text:
Minister Otmar Oduber a reuni cu director di DOW Marlon Croes y expertonan kende a duna presentacion di proyectonan di DOW na Minister y alabes tabatin oportunidad pa haci pregunta y asina wordo poni na altura di status di proyectonan cu ta andando, specificamente e concepto Public Private Partnership (PPP). E concepto aki a wordo uza pa construi Green Corridor y Watty Vos Boulevard.
E presentacion di DOW tabata amplio y sr. Croes a splica for di inicio con e destaho a tuma luga y e contract cu a uza pa e PPP nan aki. Tambe a menciona e trabounan cu tin pa cumpli cu ne ainda y retonan pa por yega na finalisa e proyectonan aki.
Minister Oduber a haci varios pregunta na e team di expertonan relaciona cu e costo di e proyectonan, responsabilidad y calidad di e trabou.
“E proyectonan PPP uzando Design, Build, Finance and Maintain (DBFM) contract ta duna Pais Aruba un otro forma di tene destaho publico, compara cu locual cu a haci tradicionalmente. Den proyectonan tradicional: ta traha un destaho, mester tene un ‘aanbesteding’, scoge e contratista cu su prijs ta mas miho y ora cu e caba, e contratista ta bay y nos ta keda cu e mantencion pa e proximo añanan.
Sinembargo den caso aki (cu DBFM), ta transferi riesgonan di diseño, riesgonan di contruccion, financiamento y mantencion na e Sector Priva. E incentiva ta e parti financiero, locual kiermen cu e contratista lo haci su maximo esfuerso pa traha un diseño cu ta cumpli cu e rekisitonan cu Pais Aruba ta pidi, e ta construi esaki, financia esaki y ta haci mantencion pa e proximo 18 of 20 añanan. Den e proceso aki, si e no ta cumpli cu camindanan disponibel pa Pais Aruba funciona y no ta cumpli cu e parti di calidad, e no ta haya su pago.” Sr. Croes ta enfatisa cu e contratista mester cumpli cu ambos, pa e por haya su pago.
Por ehempel: E caminda ta habri pa nos por core y despues di algun tempo a surgi buraco grandi, ta informanan cu e caminda tin buraco den dje y pues no ta cumpli cu rekisitonan cu ta den e contract, consecuentemente un boet lo wordo aplica. Ora cu ta cera e caminda pa cumpli cu e trabou, ta haci cu e caminda no ta disponibel mas pa Pais Aruba uza, esey kiermen cu boet ta bin acerca atrobe. Cu boet kiermen, reduccion den pago cu lo wordo haci na e contratisa. Unabes tin un boet/reduccion, e contratista no ta haya e suma bek ora cu e cumpli cu e trabou, e ta perde e parti di e pago aki. E ta un trigger basta intensivo di parti gobierno, pa stimula e contratista pa tene e caminda disponibel y na e calidad cu ta rekeri, sr. Croes a splica.
Proteccion Pais Aruba den caso di ‘failliet’
Den caso cu e compania bay failliet pa Pais Aruba e no ta un problema di biaha. E financiador di e proyecto cu kier haya nan placa bek tin un ‘step in right’ cu Pais Aruba. Pues si e contratista bay failliet cual kiermen cu e no por duna e servicio mas y consecuentemente no tin pago ta tuma luga. Den e caso aki e financiadornan ta mustra e contratistanan riba e hecho cu nan a bay failliet, ta sacanan for di e ‘equation’ y ta pone un otro compania cu si por haci e trabou duna e servicio, pa por garantisa cu nan ta haya nan placa.
Esakinan ta e mecanismonan cu tin den e contract aworaki pa garantisa cu e caminda ta keda disponibel y na e calidad rekeri pa nos por core.
Status proyectonan
Pa loke ta status di e proyecto di Green Corridor, esaki mester a wordo entrega na augustus 2017 cual nan no a logra. Nan a purba di entrega e proyecto November cual tampoco a logra. Segun e contratisa 95% di e caminda ta cla y e 5 % cu falta ta encera algun cos cu nan mester drecha ‘aki aya’. Adicional,eE contract ta rekeri cu organisacion administrativo mester ta bon, pasobra lo tin un relacion cu e compania pa 18 aña unabes nan caba cu e proyecto. Esey kiermen cu nan mester prueba cu e organisacion ta bon hinca den otro, e parti administrativo ta bon hinca den otro y cu proceso di trabou ta bon hinca den otro pa por garantisa e servicio cu ta bay duna. Pa loke ta encera e proyecto Watty Vos Boulevard, e trabounan ta andando segun planificacion y ta spera cu e proyecto keda cla augustus 2019, Sr. Croes a termina bisando.
Proyectonan infrastructural mester tin balor agrega pa economia y medio ambiente di Aruba
Minister Otmar Oduber a reuni cu director di DOW Marlon Croes y expertonan kende a duna presentacion di proyectonan di DOW na Minister y alabes tabatin oportunidad pa haci pregunta y asina wordo poni na altura di status di proyectonan cu ta andando, specificamente e concepto Public Private Partnership (PPP). E concepto aki a wordo uza pa construi Green Corridor y Watty Vos Boulevard.


text:
Aruba Sport Unie a celebra Dia di Hende Muher cu un Girls and Women Sport and Health Day
Oranjestad, Aruba 14 di maart 2017. Recientemente Aruba Sport Unie a organisa un Girls and Women Sport and Health Day denconexion cu e celebracion riba Dia Internacional di Hende Muher den Centro Deportivo Betico Croes. Notabel ta cu varios federacionnan deportivo afilia na ASU a forma parti di e bunita atardi aki. E meta pa cual a organisa e dia aki tabata pa stimula mas e ser femenino pa participa na deporte organisa y tambe haya mas informacion riba nan propio salud.E mayoria di e federacion nan presente a duna un splicacion di nan deporte mientras e atletanan a duna un demostracion kiko tur nan deporte ta ensera.
Mas cu claro tur presente por a haya diferente mas informacion na cada booth unda e representantenan a duna un splicacion amplio di nan deporte y por a inscribi pa bira miembro mesora. Lotto,e loteria di Aruba ta contento di por aporta y brinda e ayudo necesario na e organo deportivo ASU cu ta representa nos federacionnan deportivo pa asina nan por realisa entre otro projectonan di concientisacion y stimulacion pa e ser femenino den nos comunidad.
Un danki sigur na Lotto, e Loteria di Aruba pa medio di Comision di Subsidio cu a yuda cu nan contribucion na e Girls and Women Sport and Health Day organisa pa Aruba Sport Unie
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.
Aruba Sport Unie a celebra Dia di Hende Muher cu un Girls and Women Sport and Health Day
Aruba Sport Unie a celebra Dia di Hende Muher cu un Girls and Women Sport and Health Day


text:
Caribbean Buffet International Cuisine
Caribbean Buffet International Cuisine ta ofrece e pueblo di Aruba tur dia cuminda sabroso y varia. Caribbean Buffet ta habri tur dia for di 11:00 or di mainta pa 11:00 di anochi. Paga un solo prijs y come cuanto cu bo por barica yen! Tambe ta inclui un variashon grandi di desserts.
Caribbean buffet tin un espacio amplio pa parkeer y tambe ta offrece e servicio di take away. Prijs pa adulto ta 20 dollar y pa mucha ta 10 dollar. Pa mas informashon por tuma contacto cu Caribbean Buffet na telefoon: 280-1006.


text:
UTRECHT- Mi ta sigur boso a wak e palabra “Milennial” ta circula. Kico ta un “Milennial” precies? Tin diferente manera pa wak e, pero esaki ta referi na e generacion di hende naci entre e añanan 1980 pa mas o menos 2000.
Conoci tambe como generacion “Y”, “generacion me”, “The Peter Pan generation”.
E referencia na Peter Pan, ta pa indica cu hopi di nos, segun nan, no kier crece y ainda ta biba cu nos mayornan te na edadnan mas laat cu generacionnan prome cu nos. Uhm hallo, un hende a wak e economia? Anyways, e referencia na “me”, ta na e echo cu nos ta wordo considera un generacion egoista. Nos Millenials ta esunnan cu ta sigui despues di “Generation X”. Manera mi juffrouw di marketing a bisa den klas, Milennials actualmente ta e “talk of the moment”, pasobra nos ta na e edad cu nos ta tin potencial pa ta cliente y hopi compania ta inverti miyones anualmente pa investiga nos. Nan kier sa unda nos placa tabay, kico ta nos principionan, den kico nos ta kere, etc.
Hopi di nos ta wordo considera malcria y masha poco e termino Milennials ta wordo tira den un luz positivo.Te hasta Milennials nan mes ta encontra di nan propio generacion.
Y mi ta puntra mi mes si berdad nos ta asina malo of nos djies a internalisa tur e odio cu nan ta tira riba nos constantemente. Riba Instagram kidia, mi a clash cu un otro poeta ora el a post cu nos ta djies un generacion di “hook up” y cu nos no sa nada di romance. Mi a bisa e
“Misa bo ta djies skirbi poesia cu tur hende tabay gusta y bo kier apela na un publico, pero tin te hasta estudionan cu a comproba cu Milennials ta teniendo menos relacion sexual compara cu tur e generacionnan cu a bin prome cu nan”. Kiermen, ni “hook up” nos kier “hook up” mas. E ta facil tira culpa riba Milennials pa tur locual ta fout cu mundo actualmente. Pero boso a wak e commentarionan riba Facebook? Ken ta esunnan cu ta parando firmemente contra injusticia? Milennials. Ken ta esunnan cu ta rogando Mike ppa tene encuenta medio ambiente, pa no bora den nos awanan teritorial? Milennials. Ken ta esunnan cu sin miedo algun a marcha pa derechonan di homosexualnan na Aruba? Milennials. Nos artistanan local di mas briyante na e momentonan aki, esunnan cu ta pushando barera cu musica positivo? Millenials. Nos ta e generacion di mas open minded cu a existi y e generacionnan prome cu nos ta intimida cu esaki. Nos ta e ultimo generacion cu a disfruta di un niñes sin technologia. Nos ta e uniconan cu por argumenta e pro y e contra di technologia simplemente pasobra nos ta e unico generacion cu a crece cu y sin dje. Nos ta yena cu idea y ambicion pero lamentablemente nan ta keda pusha nos atras. Bosa con e mapa di Merca lo a mustra si solamente Milennials nan lo a vota? Clinton lo a gana hands down. Nos no lo tin e atrocidad di Trump riba e plataforma mas grandi di mundo.
Baby Boomers nan tempo ta cabando, e generacion cu a disfruta di beneficionan economico cu nos Milennials solamente por soña cu ne. Esunnan cu tin 40 aña na un mesun trabou y no sa con duro e ta pa haya un trabou decente awendia. Esunnan cu ta bisabo “Unda bo tabay cu tur e buraconan ey den bo cashon”. Tendemi Buchi Juan, stop di worry cu e buraconan den mi cashon y enfoca riba tur e buraconan cu boso a crea den e economia. Move pa caba cu bo pensamento di temp’i Lago. Nos ta wardando pa nos chens, nos tin leynan pa adapta. Ayo.


text:
Seleccion femenino di Aruba a gana Anguilla cu score di 2-1 na Republica Dominicana
Despues di a cay venci na man di Cuba algun dia pasa, e seleccion nacional femenino a sa na recupera den bon forma den nan wega hunga algun rato pasa contra di Anguilla den e CFU Caribbean Cup. Mester bisa cu den un bon wega nos damanan a gana Anguilla cu e score di 2 – 1 cu golnan anota pa Josrine Saladin y Donna Luitjes Awor Aruba tin 1 gana y 1 perdi mientras nan proximo compromiso lo ta.contra Puerto Rico diabierna awor.
Pabien Aruba!!!!


text:
ORANJESTAD – E delantero Arubano Ronald Gomez un 8 luna pasa a tuma un desicion di bai un siguiente nivel di futbol...
ORANJESTAD – Aki ta sigui un tiki di e historia di e club di futbol mas exitoso di nos isla. Si nos...
ORANJESTAD – Diaranzon anochi a tuma lugar e gran final di Copa Betico Croes entre e ekipo di Dakota y Britannia. Britannia...
ORANJESTAD – E hoben Arubano Gregor Breinburg por a posibelmente a hunga e ultimo wega cu ekipo di NEC Nijmegen den e division...
HULANDA – Denzel Dumfries un hoben di 20 anja hunto cu e ekipo di Sparta Rotterdam den Eredivisie awe mester a raporta...
ORANJESTAD – Un iniciativa di Ministerio di Seguridad y Justicia di Hulanda unda mas di 150 hoben lo participa dianan 3-6 di...
NIJMEGEN – Varios siman caba e mediocampista Arubiano Gregor Breinburg ta sinti su rudia, asina mes awe e la bolbe subi veld...


text:
Canadiense cryptocurrency interkambio Coinsquare tin planta $30 miyon di dollars den nobo finansiamentu di kapital.
Anunsiá e dia di awe, di esaki tabata lidera pa firma un sirbishi finansiero Chacor Geniet i “e utilidat pa alimentá un kresementu global di e proyekto di skol…”
Parti di aki pusha e include kontratá na tantu manera 100 e empleado durante di próximos luna, ku un wowo tabatin 200 e empleado ku ta traha pa e interkambio, desde e di dos triste di e aña aki
“We’e taking, ma e karera pa hasi bon. We’e ta tuma e bieu kaminda e skol manera un ofisina di propiedat industrial tas balor di Trono,” Coole Piedra, Coinsquare KE, a cidade:.
Coinsquare a bisa ku nan plan di firmamentu, e ta include e invershon den cryptocurrency di manera di dat, di landamentu ta un Educacion i di Arbitrahe den e divishon i di kreashon di kapital “e sentro di e invershon na kla di rekurso digitalisa ta pisa” mi ta yama CoinCap Kapital.
Autor: Sara Bar


text:
KRALENDIJK – Presidente i
fundadó di Fundashon We Dare
to Care (WDTC), Davika Bissessar, na nòmber di e fundashon, ta ekspresá su gratitut na públiko general di Boneiru pa uso ku entrada liber di Parke Libertat-James Finies di e parke pa e último 11 aña i mei. Pa e último 11 aña i mei e fundashon a logra su meta i kumpli ku su ophetivo 100% pa e komunidat Boneriano, spesialmente esnan di ménos rekurso pa a krea, konstruí i proveé servisionan pa un parke ku entrada liber for di 2005, pasobra e tempu ei no tabatin ningun parke di hunga pa mas ku 20 aña na Boneiru, un echo lamentabel pa motibu di mal gobernashon di gobièrnu lokal.
We Dare to Care a logra su meta ku Parke di Libertat
KRALENDIJK – Presidente i


text:
Kiwanis Young Professionals Aruba (KYPA) pa e ultimo añanan a bin ta treciendo diferente fundraising event cu un toque diferente y unico. Eventonan manera Wine & Tapas, Sunset Sushi, y Summer Glow a crece aña tras di aña na diferente localidad entre otro, Gari & Wasabi, Azia, Sand Bar, Emotions, Aruba Racquet Club, Oxygen, y tambe Plaza Daniel Leo. Tur exitoso y tur cu un toque diferente. Sigur no por keda sin menciona cu 100% di e fondonan for di e eventonan aki a bay bek den diferente proyecto cu KYPA a bin ta haci e ultimo añanan pa nos comunidad y specialmente muchanan di nos comunidad.
Pa 2018 KYPA un biaha mas ta treciendo un otro Fundraising event cu sigur tin tur ingrediente pa bira un anochi inolvidabel. E aña aki KYPA ta presentando – A Night of Glamour – The GoldMine Era. Esaki lo ta tumando luga April 30, 2018 y localidad di e aña aki ta Plaza Padu. Sigur un luga diferente y unico pa asina acapara historia y cultura den e tema di Oro. Orario di e anochi aki lo ta 8:30pm pa 1:30am. Entretenimento pa e anochi aki lo ta den man di 2 di Aruba su bandanan preferi Buleria y D’licious unda cu por spera ambiente y setnan varia di tur tipo di genero di musica. Pa aña di na e anochi aki tambe lo t’ey como guest stars e 2 artistanan cu a causa furor durante temporada di Carnaval 2018 esta Tony Mingo – T-Money & Freddy Richardson – Rasta. No por keda sin menciona cu pa e anochi lo tin un tremendo DJ Battle cu lo entrene publico esta Dj Sky y Beatz Entertainment. Esaki sigur no lo ta algo pa faya ya cu e dos cabayeronan aki lo ta banda di otro mesclando musica y dunando e publico un experencia diferente.
Contribucion pa e anochi aki ta Afl 175,- cu ta inclui GoldBites y tambe un Premium Open Bar y sin duda un ambiente incomparabel. Sigur no por keda sin menciona un bes mas cu 100% di e fondonan recauda e anochi aki ta bay bek pa comunidad. Proyectonan cu KYPA a bin ta ehecuta manera Christmas in a Box cual na fin di aña 2017 a logra yuda 111 famia di menos recurso. diferente donacionnan. Pasa dia cu muchanan di Imeldahof. Conhunto cu e famia grandi di Kiwanis tambe a aporta y yuda ‘hands on’ na K One Day y tambe Back to School project. proyecto na caminda ta entre otro den colaboracion cu Switch Foundation un documentario di riba topico di Human Trafficking. Tambe KYPA ta den proceso riba un proyecto cu lo trece bek cu ta yama Placa Chikito unda ta siña muchanan for di chikito con pa anda cu placa y e importancia di spaar. KYPA tambe ta sponsor un K-Kids program na Princess Amalia Basischool unda cu ta duna studiantenan oportunidad pa ta lider na un edad hoben y haci un diferencia durante full e aña escolar.
April 30, 2018 – Plaza Padu ta e luga. Check bo ticket na tur miembro KYPA of manda nos un inbox na nos facebook page of por yama tambe na cel 5689931… Nos ta wardabo; wak pa bo t’ey!
A Night of Glamour – The GoldMine Era – Un Evento Unico y Diferente
Kiwanis Young Professionals Aruba (KYPA) pa e ultimo añanan a bin ta treciendo diferente fundraising event cu un toque diferente y unico. Eventonan manera Wine & Tapas, Sunset Sushi, y Summer Glow a crece aña tras di aña na diferente localidad entre otro, Gari & Wasabi, Azia, Sand Bar, Emotions, Aruba Racquet Club, Oxygen, y tambe Plaza Daniel Leo. Tur exitoso y tur cu un toque diferente. Sigur no por keda sin menciona cu 100% di e fondonan for di e eventonan aki a bay bek den diferente proyecto cu KYPA a bin ta haci e ultimo añanan pa nos comunidad y specialmente muchanan di nos comunidad.


text:
E lesador den e U. S. E concrete ta stipulá e sirbishi di un ausencia di blockchain tech’c utilidat na kadena na ministro global di e siman aserká.
Dos subcomités di U. S. Komité di kas di Konosementu, Di espasio i Teknologia – na Resultá i Teknologia, bai Servisio di – ta reuní na Mei 8, un nobo konta publiko revelá. E oudiensia tin derecho “Di progreso di e Teknologia Blockchain pa Mehora e Gasten di Kadena ta Suministra i bringa kontra e Fortificacion di Produktonan.”
Di aserká siman’c ta e edicion ta e promé di centrale den kaso di uso spesífiko – gasten di kadena ta suministra – ku tin atraí e interes di un kantidat di prinsipal empeñonan di tur e mundu.


text:
Richard Webb, un carpinte cu ta forma parti di e resort su ekipo di maintenance na Caribbean Palm Village Resort, a disfruta di un fiesta di pensioen, cu presencia di su coleganan y amigonan.
Webb a cuminsa traha na e resort riba dia 22 di September, 2003, y a pasa hopi ora durante e ultimo diescuater añanan ta drecha cos y contribui diligentemente na e operacion suave di e resort, ya cu semper el a haci e extra esfuerso denter di su departamento.
Na su celebracion di pensioen, su “follow-up” y lealtad a wordo elogia hopi pa miembronan di gerencia, kendenan lo sinti falta di su yegada trempan na e propiedad y su boluntad y colaboracion exitoso cu su coleganan. “Nos lo kier bisa danki,” tabata e palabranan di Astrid Muller, Gerente General Interino, “for di e mas profundo di nos curason, y nos kier desea bo un pensioen feliz y dibertido.”
Discursonan cortico, muestranan di aprecio y regalonan di despedida a haci Richard su fiesta sumamente special, y sigur nan lo sinti su falta na e resort, pero e tempo liber cu ta sperando Richard ta bon mereci.
Caribbean Palm Village a despedi di Richard Webb cu a bay disfruta di su pensioen
Richard Webb, un carpinte cu ta forma parti di e resort su ekipo di maintenance na Caribbean Palm Village Resort, a disfruta di un fiesta di pensioen, cu presencia di su coleganan y amigonan.


text:
Boneiru ta un isla bunita den Caribe i, huntu ku St. Eustatius i Saba, desde 10 di òktober 2010 ta komo ‘munisipio spesial’ parti di Hulanda Caribense. E ta situá den e parti sùit di Laman Caribe, dilanti kosta di Venezuela. E kapital di Boneiru ta Kralendijk i e bario mas bieu ta Rincon. Riba e isla ta biba masoménos 15.000 habitante di diferente nashonalidat. Mayoria di e habitantenan tin un orígen antiano, suramerikano òf hulandes. E idioma ku ta papia mas tantu ta Papiamentu, pero hulandes ta e idioma ofisial na Boneiru. Banda di esaki bo ta tende tambe hopi spañó i ingles. E isla ta karakterisá su mes pa hendenan amabel i un esfera di ‘laidback’ trankil. Kultura lokal i kustumbernan ta hunga un ròl serka e Bonerianonan. Boneiru ta konosí komo un di e destinashonnan di buseo mas atraktivo na mundu. Dilanti su kosta e tin refnan di koral ku hopi sorto di piská, turtuga i dolfein. Pero riba tera tambe e naturalesa ta fantástiko. Baranka, kaktus, palu i matanan indígeno, playanan chikitu, e kolónan di laman, e flamingonan... Bonbiní na Boneiru!
Boneiru ta un destinashon di fakansi perfekto. E ta situá pafó di e asina yamá faha di orkan i henter aña e temperatura ta entre 27 i 34 grado Celsius. Tin relativamente tiki yobida i tin un bientu agradabel ta supla for di nortost. E temperatura di laman promedio ta entre 27 pa 34 grado Celsius. Turismo ta e produkto ekonómiko mas importante di Boneiru i ta pará haltu riba e agènda di gobièrnu. Boneiru konosé banda di e hopi sitionan di buseo ku ta alkansabel via di kosta tambe playanan presioso i tin bes idíliko. Laman a lo largu di kosta ta hèlder i blou, di manera ku for di riba tera kaba bo por kuminsá pruf e bunitesa bou di laman.
Ta prohibí pa landa ‘topless’, meskos tambe pa subi riba playa ku kachó. Mas informashon tokante Boneiru por haña na: www.tourismbonaire.com.
klik aki pa e revista "Boneiru


text:
Willemstad - Pa di 7 biaha konsekutivo, di 10 te ku 12 di yüni, Rotary Club Willemstad a organisa Rotary Youth Leadership Award.
Carnaval Casino ta selebrá Dia di Tata regalando premionan atraktivo na tur su miembronan
WILLEMSTAD – Selebrá Dia di Tata huntu ku Carnaval Casino; Lo duna tur tata ku ta miembro di e casino oportunidat pa gana premionan hopi atraktivo durante di e Father’s Day Raffle ku lo tuma lugar djasabra awor, dia 18 di yüni.
UNSEBAKO preparando barionan pa orkan
Willemstad-Resiente sentronan di bario afiliá na UNSEBAKO a repartí grátis pa habitantenan un foyeto ku informashon tokante tormenta tropikal i orkan i e medidanan di prekoushon ku kada siudadano por tuma den kaso di menasa di esakinan.
Saboriá Un 3-Course Dinner Na Tres Diferente Restorant
Willemstad - 12 di yüni 2016- Ki mihó forma pa kontribuí na un bon kousa dor di gosa di un 3-course dinner, na tres restorant klásiko i kulminá e anochi ku estreno di e pelíkula tan komentá "The Independence Day." CIBC FirstCaribbean ta inisia su aktividatnan di e aña aki pa rekoudá fondo pa e Walk for di Cure den un gran forma!
Pronóstiko di tempu pa Kòrsou i bisindario
Willemstad-Pronóstiko di tempu pa Kòrsou i bisindario bálido te djaluna mainta 6:00 o.l., 13 di yüni 2016.
Hubentut, kooperativa un alternativa
WILLEMSTAD – Djadumingu 12 di yüni 2016 “Korsou su Hubentut Mustrando Direkshon” a hasi entrega di sertifikado di Kurso básiko di kooperativa na diferente hóben.
“Kòrsou su hubentut mustrando direkshon” a entrega rapòrt di hubentut na 5 instansia
WILLEMSTAD – “Korsou su Hubentut Mustrando Direkshon” dia 19 sèptèmber 2015 a tene e promé “CuracaoYouth Empowerment Conference”.


text:
Paradera – Diasabra marduga 3’or pasa polis a bay e rotonde chikito pariba di Santana na Paradera, pa un auto mey mey caminda para.
Homber burachi a para su Mercedez Benz mey mey caminda na Paradera
Na yegada di polis, nan a topa cu un Mercedes-Benz dos porta. Na stuur un chauffeur manera ta perdi e ta.
Agentenan mes ora a constata cu e ta bebi.
Pa tur cos bay manera ley ta stipula, a pidi un otro patruya pa trece e un aparato yama “Alcohol Sensor”.
Despues di algun minuut un patruya a trece e aparato y a laga e meneer supla.
Ela purba algun biaha y esaki no a bay bon. Na final ela supla y e machine a marca cu ela pasa e limite stipula pa ley.
Agentenan a bise su derecho y tambe cu ela keda deteni pa core auto bou influencia.


text:
E komunikashon aki ta diferente na e diferente otro komunikashonnan di e Blog aki, pero semper e tin di haber ku sinseridat pa ku otro-identifikashon khorizontal- i pa e Ser Supremo-identifikashon vertikal.
Pakiko Gobiernu i sierto partido politiko a traha un Konstitushon sin hasi esfuerzo di involunkrá partispashon di tur gremio di nos komunidat dor di forma un Asamblea pa traha riba Konstitushon?????
Un Asamblea pa traha riba Konstitushon ta un reunión nashonal –den e kaso aki pa ku territorio di Kòrsou- forma dor di delegashonnan di diferente gremio di pueblo –pues no un Asamblea representativo, pero un partisipativo- elegí of nombra denter di kada gremio ku e ophetivo espesifiko di forma reglanan di funshonamento i distribushon di Poder komo fundeshi di su sistema polítiko i soshal i di konkretisá e reglanan a través di un pakto polítiko den un Konstitushon ku lo fiha i dikta reglanan pa konstrukshon di un Estado nobo i di konbibensia entre e Poder publiko i sosiedat, ku e obligashon di sigui Principio di Trias Politika i rèspèt pa e Derechinan Fundamental di Hende.·
*Esei ta un sistema di establesé un demokrasía partisipativo i kibra e sistema di regentenan iluminá ku tin e lema di tur kos pa e pueblo, nada dor di pueblo. ·
*A base di artikulo 8 di Deklarashon Universal di Derechinan Humano lo mester tin un lei a base di kua siudadanonan lo por manifestá nan derechinan fundamental.
*Siudanonan di kada bario òf grupo di bario ta haña partisipashon konkreto pa ku nan bario.


text: “Awe ta un dia grandi pa nos” representante di Subway Tai-Foo Lee a cuminsa ta bisa diabierna ultimo. “Nos ta orguloso di por ofrece nos clientelanan desde awor e opcion di por tuma un sportsdrink popular Powerade na nos localidadnan.” Den e forma aki Subway conjuntamente cu Powerade a lansa nan aliansa. Desde awe en adelante Subway Aruba ta ofrece Powerade den 5 sabor cu ta Mountain Berry Blast, Orange, Lemon Lime, Grape y Fruit Punch den tur su localidadnan. Subway Aruba cu ta conosi pa promove movecion y un bida saludabel y pa ta e fastfood di mas saludabel rond mundo awor un biaha mas ta demostra cu esaki na momento di pensa riba tur esnan cu ta haci ejercisio como tambe conciente di un salud. Pa start e gran combenio aki cada pesona cu cumpra un salada combina cu un Powerade di su gusto lo ricibi un sportswatch COMPLETAMENTE GRATIS!! E sportswatch nan aki a bin den diferente color y asina bo por match bo outfit di train cada dia ademas cu bo por keda na altura di bo tempo mientras bo ta hasi ehercisio. E opcion di un salada di Subway cu un bebida di Powerade ta uno saludabel y ta perfecto pa bo curpa recupera rapido despues di movicion intensivo. Pues algo cu ta bon pa henter pueblo di Aruba. Powerade ta conoci di evita deshidracion y di saca lo maximo di bo forsa dor di bebe un Powerade prome, durante y despues di haci ehercicio. Durante cu bo ta haci ejersicio bo curpa ta perde diferente electrolytes cu ta esencial pa bo musculonan. Powerade cu su formula “ION 4 Advanced Electrolyte System” cu ta contene entre otro sodium, potassium, calcium y magnesium ta yuda e curpa recupera su electrolytesy asina yuda bo musculo recupera rapido. Combina cu un di e saladanan saludabel di Subway bo curpa ta haya e vitamina, proteina y energia importante nan rapido. Nos ta spera bo den nos tiendanan pa purba e delicioso saladanan cu nos ta ofrece. Subway su sugerencia ta, aunke cu esaki ta keda na discrecion di cada consumidor, pa tuma e combo hunto cu un delicioso yoghurt di YOPLAIT y asina aki digeri un lunch of dinner mas balansa. Purba nos producto di mas nobo ORIENTAL CHICKEN ariba bo salada y di e forma aki vario bo cumindanan di tur dia.


text:
ORANJESTAD (AAN) – Aki por observa imagen di e welga di RBC Bank ayera, ya pa dos dia consecutivo.
Manera DIARIO a relata e motibo ta cu e directie a modifica un articulo di e CAO cu tabata duna e trahadornan e beneficio di un fondo di spaar, na interes mas abao cu esun riba mercado, y esaki a trece un diferencia grandi di opinion for di e trahadornan, y logicamente nan sindicato cu ta FTA.
Nos redaccion a ricibi algun yamada di cliente, cu maske cu nan no a mustra di ta disgusta pero di compronde e posicion di e clase trahador y su derechonan, ta desea si pa nan yega na un solucion. Tin personanan cu tin placa pa deposita, otronan cu ta paga credit card personalmente y no via salario, cu no por a haci esaki, cu ta parti di nan responsabilidadnan tambe cu nan ta cumpli via banco.
Asina ta, ohala berdad e situacion yega na su mihor solucion pa bon di e banco, e trahadornan y e clientenan.


text:
Enfocando riba profesionalismo y transparencia
ORANJESTAD (AAN): UNOCA ta e fundacion cu desde 1986 ta stimula cultura di Aruba door di respalda iniciativanan innovativo cu e vision pa desaroya talento cultural y crea partcipacion activo den cultura na Aruba. Creando un brug entre cultura y sociedad. Su mision ta pa haci arte y cultura di Aruba accesibel na publico en general y stimula variacion, inovacion y inspira desaroyo di arte y cultura.
Den 2016, UNOCA a cumpli 30 aña como fondo cultural di nos isla, enfokando riba profesionalismo y calidad. UNOCA ta un fundacion cu ta ricibi subsidio y ta mantene su mes na regla di subsidieverordening, cu controlnan interno sigurando transpariencia y eficiencia. En conexion cu esaki UNOCA ta informa comunidad riba su organizacion y proyectonan ehecuta e aña aki.
METANAN STRATEGICO:
UNOCA su metanan strategico ta 1)Democratisacion di Cultura: engrandece
participacion y accesibilidad, 2) Hiba un maneho cultural duradero cu ta consisti di entre otro formacion, educacion y elevacion di e nivel di nos producto cultural y 3) Stimula desaroyo di infrastructura cultural: percura pa desaroyo di e diferente terenonan cu e maneho di UNOCA ta abarca. (tangibel y intangibel)
UNOCA ta traha, basa riba e marco pa estadisticanan cultural di UNESCO estableci na 2009, riba e siguiente platafornanan cultural: arte di tarima, teatro, herencia cultural, literatura, idioma, expresion audiovisual, film, video, documentario, arte visual, infrastructura cultural, documentacion, folklore, musica y diseño.
KEN POR APLICA PA FONDO CULTURAL:
Peticion por worde haci door di personanan huridico sin fin di lucro, sea un fundacion of asociacion cu ta traha y ta activo den e sectornan di enfoke di UNOCA y cualkier persona di 18 aña bay ariba, naci na Aruba of cu por demonstra cu ta biba mas cu tres aña na Aruba.
Enfoke riba profecionalismo:
Den comienso di 2016 directiva di UNOCA e establece procesonan interno cu ta enfoca riba entre otro un plan strategico, criterianan nobo pa e aplicacion di fondo cultura y un sistema administrativo pa procesa tur peticion, cu ta mas transparente y eficiente.
Enfoke riba transpariencia:
Pa por ta mas accesibel, transparente y pa por ofrece un miho servicio na comunidad di Aruba, na Februari 2016, UNOCA a introduci un website completamente nobo, www.unocaruba.org, unda tur persona interesa por haya informacion over di e proceso pa aplica pa fondo cultural. Riba e website ta haya desde Februari 2016 entre otro e criterionan, con UNOCA ta trata cada peticion, condicionan general, formulario di peticion y un checklist pa haci e proceso di aplicacion mas facil y sigura cu un peticion ta worde entrega completo y por worde procesa mas eficientemente. Adicionalmente riba e website por mira tambe tur fechanan fiho pa entrega un peticion pa fondo cultural y tambe fechanan exacto unda directiva ta reuni pa trata tur peticion. Ya caba por haya tur e fechanan fiho pa 2017, cuminsando cu e prome deadline cu ta dia 23 di Januari, 2017.
PROYECTONAN COFINANCIA DEN 2016:
Den 2016 UNOCA a cofinancia 57 proyecto cu a worde ehecuta den diferente districto di nos isla. Den 2016 tin un crecemento di 24% den proyectonan aproba compara cu aña 2015. Como parti di e proyectonan aproba den 2016 a ofrece 29 workshops habri pa comunidad den diferente plataforma artistico manera teatro, baile, diseño grafico, poesia, musica, moda, arte visual y historia di arte tanto pa mucha, hoben y adulto.
Esaki cu e mision di crea participacion activo den arte y cultura di henter e comunidad di ARUBA. Den 2016 UNOCA a duna 3 artista local e oportunidad pa sigui curso den exterior pa forma nan talento den e area di arte performativo, musica y instalacionan di arte, como tambe teatro y arte manual, enfocando riba educacion di nos artistanan local y elevacion di e nivel y producto cultural di Aruba. Proyectonan cofinancia a genera 44 evento incluyendo presentacionan, festivalnan, shows y exposicionan cultural y artisico unda nos comunidad a haya e oportunidad di mustra nan talento y expresa nan mes artisticamente. Por mira un resumen di tur proyecto subsidia den 2016 y e diciplina artistico cu nan ta representa riba www.unocaruba.org. Pa mas informacion di e proyectonan aki por yama libremente na oficina di UNOCA. Adicional na proyectonan cofinancia, UNOCA a tuma e iniciativa pa organiza un workshop empresarial yama Creando un Futuro Creativo, unda profecionalnan den diferente ramo a comparti informacion balioso cu entrepreneurnan cultural.
2017
Den 2017 UNOCA lo sigui enfoca riba responsabilidad, inovacion, professionalismo, balans y colaboracion. Esencial den esaki ta pa continua democratisacion di nos fondo cultural cu enfoke riba entre otro, stimulacion di talento nobo y reconocimiento di experencia di nos baluartenan cultural.
UNOCA su portanan ta habri pa tur individuo interesa den participa activamente den e desaroyo di nos cultura.
Directiva y personal di UNOCA kier a desea henter e comunidad di Aruba feliz dianan di fiesta y un prospero aña nobo. Tambe ta informa cu en conexion cu dianan festivo UNOCA lo ta sera desde 19 di December, 2016 te cu 3 di Januari 2017 y lo ta habri pa publico back dia 4 di Januari.


text:
PAIS = Partido Asosial I Shouru
Den reunion públiko riba FDRS, Rosaria ni Cleopa no a kritiká FDRS
Bo a yega di puntra bo mes ta kiko e lèternan di e nòmber di partido PAIS di Alex Rosaria ta nifiká? Wèl, bo no tin nodi di sigui puntra, pasobra e komportashon di e lider di e partido i su kompinchinan manera Mike Franco, Eugene Cleopa, Marilyn Mozes i Alison Manuel mes ta bisa bo kiko PAIS kier men. PAIS ta nifiká Partido Asosial I Shouru. I ku nan komportashon e hendenan aki ta duna honor na e nòmber di nan partido: Shouru 100%. Wak e trato ku nan a duna na direktor Maurice Adriaens di Curaçao Airport Holding: nan a kore ku n’e manera kachó, asina trahando lugá pa un hende di nan bira e direktor nobo. Wak kon nan ta defendé kosnan dudoso di Emsley Tromp na Banko Sentral (Fraude di Carousel na Inglatera wak raport Tax Justice Network) dor di evitá ku kurpa i alma ku reunionnan den Parlamento ku MFK a pidi, por tuma lugá, 100% Shouru. Wak kon nan ta manipulá pa nan “very good friends” haña jobnan bon pagá, 100% shouru etc. etc.?
Awor ora Alex Rosaria a pidi un reunion tokante e Fundashon Bario di Steenrijk i Divi Divi i a haña esaki mesora di su amigu Mike Franco, nan a añadí un hazaña mas pa demonstrá nan 100% shouruheid. E kompinchinan lo a dal un glas di shampaña huntu pa nan selebrá. Laga mi splika kiko nan ta bezig ku n’e. Tin un regla di komportashon ku ta ser yamá e ‘ sub iudice regel’. E regla aki ta enserá ku ora un kaso penal ta bou di outoridatnan hudisial (sub iudice di latin ku ta nifiká literalmente ‘bou di hues’) outoridatnan di otro podernan den estado manera di parlamento òf di gobièrnu ta apstené nan mes di duna komentario riba e kaso ei. Pakiko tin e regla ei? Pasó den un pais sivilisá bo kier pa outoridatnan hudisial persiguí i duna huisio solamente den akuerdo ku lo ke lei ta bisá. Bo no kier i no ta bon pa outoridatnan hudisial aktua i husga bou di influensia òf hasta preshon di gobernantenan òf parlamentarionan. Ora e proseso hudisial a terminá – i e kaso no ta sub iudice mas- tur gobernante i tur parlamentario ta liber pa duna nan opinion. Ku otro palabra: miéntras un kaso ta sub iudice e ta hands off pa parlamentarionan. Sr. Rosaria, Franco i tur nan amigunan di PAIS ku ta pretendé di ta hende nèchi, drechi, korekto, íntegro i no shouru sin ningun duda ta kompletamente na altura di e regla aki esta di komportashon étiko. Ta tur regla di buki di étika Alex Santu Rosaria sa for di su kabes, pero awor ku ta pa su mes un komportashon esei si ta otro ballgame.
Obviamente fe ora ex-Sekretario General di Finansa Jose Jardim a keda sin manda pa SOAB, Ministerio Públiko i Parlamento su mes konseho positivo riba Divi Divi su “eenmalige subsidie” fechá 27 desèmber 2011 numerá # 2011/098548 ta hustamente nan (Koalishon) tin algu di skonde.
Ta konosí pa nos tur awe ku Fundashon amigunan di Sentro di Bario Divi Divi a gasta e supsidio pa drecha realmente un proyekto pa un kousa hustu i soshal (wak pòrtrètnan Before & After).
Di otro un banda ta konosí ku Fundashon FDRS di Glenn Sulvaran a haña den 24 ora sin un petishon un supsidio pa 4 aña konsekutivo total pa 3.7 mion florin gastando e promé mei mion (lesa FDRS OperationeleBegroting) na gastu di Salario pa direktor interino/trekker, Hür di edifisio, Consultants, Marketing, Kompra di 2 outo un di nan kumpra riba nòmber di e fundashon promé ku e fundashon tabata eksistí , Meubels i gastunan na Accountant.
Amerigó C.M. Thodé – Miembro di Parlamento MFK
Anekso:
- Screenshot Raport Tax Justice Network – FCIB Tax Fraud – via Offshore Bank
- 2 potret Before Divi Divi
- 2 Potret After Divi Divi
- FDRS OperationeleBegroting


text:
Tumba – Dialuna mainta den careda di 9:30 polis y brandweer a wordo manda na un adres na Tumba. Aki nan informaciĆ³n a drenta cu un seƱora lo a scucha un explosion grandi of un sonido masha duro mes.
Na yegada di polis a papia cu un boter di gas lo a explota, pero esaki no tawata corecto.
Informacion haya for di brandweer ta papia cu tawata tin trabounan andando ariba e dak di e cas y e boter di gas chikito usa pa cende candela a cay y keda draai rond abou cu presion. Di un of otro manera e homber a logra controla e situacion. Asina mes e candela cu tawata keda sali di e tanki di gas a kima varios cos y parti na e cas.


text:
Aruba Table Tennis Association ta organisa e Copa Betico Croes 2018
Oranjestad, Aruba – 22 di januari, 2018:Aruba Table Tennis Association ta organisa e Copa Betico Croes 2018 tanto den Centro Deportivo Betico Croes y Club Estrella na Sta Cruz.Diamars 23 di januari lo cuminsa cu e categoria Master y Damas na Club Estrella esaki ya for di 7or di anochi. Su siguiente siman dia 29 di januari lo hunga den e categoria U – 11 y U – 15 cual lo cuminsa pa 5or di atardi esaki tambe na Club Estrella. Pa su majan 30 di januari lohunga den e categoria B klas y Open esaki na Centro Deportivo Betico Croes cuminsando pa 8or di anochi. Lo finalisa e Copa Betico Croes den tenis di mesa dia 31 di januari, cu e categoria U18 esaki na na Club Estrella cual orario lo ta 6.30 di atardi. E entrega di premio lo sigui despues di e final di e torneo. Ta bon pa recorda cu den su tempo, sr. Betico Croes awe den felis memoria a praktica e deporte di tenis di mesa, hasta den su temporada como studiante na Hulanda. Un bez bek na Aruba, Betico Croes a continua cu e deporte di tennis di mesa na Club Estrella.
E deporte di tennis di mesa a conoce un gran temporada 2017 unda a hunga varios torneo local como tambe internacional. E atletanan hoben Mathilda y ChingHo Chung a debuta den torneonan grandi manera e Suramericano Hubenil, Panamericano y e clasificacion Olimpico Hubenil. Es mas e atleta ChingHo a keda escohi como atleta di aña di Aruba den su categoria cual ta un logro grandi. Asina tin mas atleta ta den bon desaroyo cu por hunga na nivel competitivo. Mas cu claro tur esaki ta danki na e bon trabou di e federacion, e staf tecnico, e mayornan y e atletanan cu ta traha cu dedicacion na bienestar di nan deporte.
Un danki sigur na Lotto, e Loteria di Aruba pa medio di Stichting SportsubsidieAruba cu a subsidia e eventonan deportivo en conexion cu e celebracion riba Dia di Betico. Tur aña mayoria federacion tin riba nan calendario un evento deportivo rond di e fecha di 25 di januari, celebrando asina e fecha natal di e gran estadistica Arubano.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba


text:
Durante di e dianan aki vários yamada ta ser hasí pa outonan ku a ser kibrá, plumá i te hasta kimá. Un di nan tabata na entrada di Airport Hato kaminda deskonosínan a kibra un vehíkulo su glas i a logra habri tapa di mashin i kue bateria di outo.
Tambe den Penstraat tabatin un KIA kantu di kaminda i e hendenan a tuma nan tempu i pluma tur e frònt dje outo. Tambe a kibra glas di patras i ‘tove’r ku e garganta di e stürwil i tabata kla pa bai kuné.
Den mondi di Skèrpènè a bin topa un vehíkulo plumá ku ni por a rekonosé esaki. Na shut tambe outoridatnan a bin haña un vehíkulo ku a ser hòrtá, plumá i kima. Ta un duele sigur pa e doñonan di outo tuma nota di nan propiedat ku nan a traha duru p’e i ku awor a keda destruí pa malechornan. A pidi kran pa konfiská tur e outonan aki pa mas investigashon. Ladronisia di outo a subi drástikamente último dianan aki.


text:
Dia 8 di maart ultimo, Renaissance Convention Center tabata yena te rand cu 800 hende muher presente pa scucha oradornan internacional y local riba diferente topico concerniente hende muher. Pero poco por a realisa cu nan tabata bay presencia un dia yena cu storianan di inspiracion cu mensahenan emocional di storianan personal.
Maria Santa Cruz ta un di e storianan aki cu sigur a inspira un y tur con pa surpasa obstaculonan pa yega na bo metanan.
Maria Santa Cruz originalmente di Peru ta bisa cu na comienso e tabata hopi nervioso pa motibo cu ta prome biaha cu e ta haci algo asina.
“Mi presentacion tabata riba mi mes. Mi experiencia den mi estudio dor di cu mi no ta di Aruba.
Ora bo ta di afo e idioma ta bira mas dificil. Esaki a haci cu mi mester a cuminsa di abao.
Prome EPB y asina mi a sigui crece y a bay tras di mi metanan te cu mi a yega na haya mi diploma di Universidad di Aruba cu mi Bachelor di Accounting.”
“Mi a papia di e obstaculonan cu mi mester a confronta. Obstaculonan manera cu hende no por kere cu un Latino por sobresali akinan.
Mi tabata haya comentarionan di mi coleganan studiante na EPB cu mi lo no por bay hopi leu y mi mensahe awe tabata cu realmente SI bo por.
No ta depende ki scol bo a bay. E ta depende di cada persona cu ta bay tras di su metanan,” e ta splica.
Assistent Administrativo Wendy Maduro Johnson a presenta un storia personal hopi fuerte unda tur esnan presente a keda cautiva pa su experiencia cu abuso di mucha como tambe violencia domestico.
“Mi a presenta mi storia personal unda cu mi a papia di mi niñez cu abuso y violencia domestico.
Mi a splica con mi a uza mi experiencianan personal y comberti nan den accionnan afirmativo contra violencia domestico y bira un bos pa otro sobrevivientenan y asina yuda nan tambe pa habri nan boca y conta nan storia y haci un diferencia,” e ta bisa firmemente.
“Mi conseho pa comunidad ta ora di trata cu victima of sobrevivientenan di cualkier forma di abuso pa tin pasenshi cu nan. Hopi biaha den casonan di violencia domestico nos ta tende hopi critica riba e victima. Pakico bo no ta bay lage?
Pakico bo ta keda bay bek serca dje? Tin hopi tiramento di culpa den e preguntanan aki.
Loke nos ta haciendo ora cu nos forma e preguntanan aki di tal manera ta pone tur e responsabilidad di e situacion riba e sobrevivientenan.
Mientras cu nos mester ta un comunidad cu no ta permiti violencia domestico como tambe nos mester ta un comunidad cu lo yuda e muhernan aki.
Hendenan cu ta experiencia violencia domestico mester por sinti cu nan por bay laga un situacion peligroso,” e ta agrega.
Wendy ta sigui bisa cu hopi biaha muher ta bolbe bek. Hende ta bolbe bek, pasobra nan ta sinti cu no tin manera di sali. Nan ta sinti cu no tin caminda pa bay.
“Si nos ta un comunidad cu ta tuma riba su mes pa bisa cu e ta nos responsabilidad tambe p’asina nan por haya un caminda pa bay.
Un caminda sigur unda cu nan ta sinti cu tin un net di siguridad.
“Nos lo mira mas muher mas fuerte y confia cu nan por bay laga un situacion peligroso.”


text:
Ya pa dos aña consecutivo partido MEP ta celebra dia di Himno y Bandera na forma grandi. Awe nos kier enfoca riba e aspecto cultural y historico.
Partido MEP kier contribui n’e conocemento y desaroyo historico di nos cuidadanonan y pesey ta organisa un Expo, cu a wordo bishita pa centenares di persona.
Den e Expo por a lesa y mira mas di e bida y lucha di Betico y Nel pa nos Status Aparte, tambe di e historia di MEP y di partido MEP actualmente.
Mientras paden den Cede e invitadonan por a gosa di e Expo, pafo riba escenario, tabatin un magno show cultural, cu canto y baile di nos artistanan. Tur esaki tabata bou guia di HOT y Lyonell Dirks.
A invita varios grupo di baile tanto di muchanan como di adultonan pa deleita e publico cu nan baile, y mester bisa cu tur esaki a cay den masha bon tera.
Y no por a keda afo entretenimento pa nos muchanan cu dinojump, popcorn y cotton candy.
E standnan di cuminda crioyo tabata un factor cu a atrae hopi hende na Cede.
Tur cu tur un MEGA celebracion, pabien partido MEP pa tene nos cultura, nos historia y nos tradicionnan na halto.


text:
Un caso serio a keda registra durante Fakkel Optocht. Polis a tende di esaki tambe. Tin entendi di un señora cu a wordo atendi pa un di e coleganan polis, cu ora cu e tabata bezig den su bar, den un di e gruponan, un mucha homber bisti full na preto a acerk’e y a pidi pa cerbes, cual el a nenga. E hoben a menase cu un arma di candela pa dune un cerbes. E dama a cuminsa grita pa polis y e hoben aki a core bay. Di un of otro manera pa exigi e bartender, den e caso aki e dama, alcohol. Ora cu a nenge, pasobra e no ta ni di e grupo, el a saca un arma di candela pa e dama aki.
Preventief Fouillering
Toch Cuerpo Policial ta purba di ta tolerante. Pero evaluando con e resultado tabata aña pasa y e aña aki, diamars lo sinta na mesa y asina defini e maneho pa carnaval. Tin 35 dia di Carnaval pa sigura e siguridad di nos pueblo. Tin cu bay over na actua mas duro.


text:
Ayera anochi a tuma luga Cede Aruba su evento di Boluntario di Aña na Cas di Cultura cual a conta cu presencia di hopi fundacion y organisacion hunto cu nan boluntarionan. Por medio di esaki Cede Aruba kier honra e boluntarionan cu ta asina esencial pa nos comunidad pasobra ‘nan trabou nos no por pone prijs riba dje’.
E manera con Cede Aruba ta para keto pa rindi honor na boluntarionan cu ta traha di manera incansabel pa tanto fundacionnan y organisacionnan cu no tin meta comercial ta di aplaudi. Nos a tuma nota di fundacionnan y organisacionnan cu cada un di un manera of otro ta rindi nan servicio pa comunidad den nan rango specifico. Tur e organisacionnan Cede Aruba a categorisa den 6 diferente grupo: deporte y recreacion, ayudo social, medio ambiente y cuido di animal, enseñansa y educacion, salud y cuido y finalmente no por menosprecia arte y cultura. Un total di 71 boluntario a wordo reconoce.
Un lista grandi di fundacionnan cu hunto cu nan boluntarionan a subi e podium di Cas di Cultura a ricibi nan reconocemento cu a manifesta su mes den un trofeo traha di material recicla. Pa esaki Cede Aruba a colabora cu Plastic Beach Party, cual a crea obhetonan conmemorativo di palo y plastic. E organisacion aki manera nos a yega trece dilanti den pasado- cual por cierto tambe ta non-profit- ta reciclando plastic colecta y creando obhetonan nobo por medio di diferente mashinnan cu ta procesa e plastic.
Pero no ta solamente por medio di trofeonan Cede Aruba a sa di colabora cu organisacionnan cu bon metanan. Te hasta e manpower pa ofrece cuminda na publico a wordo haci por medio di Trampolin pa Trabou.
Organisacionnan cu a wordo honra ta inclui, den ramo social: Fundacion pa Nos Comunidad, Fundacion Arubano di esnan Visualmente Incapacia, YMCA Aruba, Fundacion pa Hende Muhe den Dificultad, Key Club y Fundacion Anti Droga Aruba
Den ramo di salud: Mary Joan Foundation y Kidneys297.
Den ramo di naturalesa y cuido di bestia: Directie Natuur en Milieu, TortugAruba, Stichting Eliezer y Crijojo Trappers.
Den ramo cultural: Fundacion Muchila Creativo, Museum of Industry, Stichting Rancho y Fundacion 1403.
Den ramo di desaroyo den bario: Centro di Bario Tanki Leendert y Fundacion Yudami.
Ademas hopi mas fundacion a wordo reconoci, pero e lista ta mucho largo, pues nos lo menciona esnan cu no a wordo inclui den e publicacion aki den un proximo edicion.
Nos lo elabora mas riba e evento aki den nos proximo edicion pa asina nos boluntarionan haya e atencion mereci. Manera conoci Bon Dia Aruba kier pone mas luz riba desaroyonan social y esunnan cu ta contribui na dje.


text:
DEN HAAG – Casandra Labasti-Schimidt y Kim Richardson-Roels di Geestelijk Gehandicapten Zorg Aruba (GGZ) a haci un bishita di cortesia cerca Minister Plenipotenciario Juan David Yrausquin.
Meta di e bishita ta pa mira e posibilidadnan pa informa studiantenan Arubano riba e oportunidadnan di trabao y core stage na GGZ Aruba. Pa e motibo aki Ivonne Navas di Departamento di Enseñansa di Arubahuis tambe tabata presente na e combersacion aki.
Tanto Casandra Labasti-Schimidt y Kim Richardson-Roels ta actualmente na Hulanda pa atende e FACT-congreso na Rotterdam. Den nan combersacion cu Minister Yrausquin nan a papia di e proyecto di GGZ na Aruba y cu nan mester di personal. Nan aspiracion ta pa Arubanonan na Hulanda cu ta desea di traha den e ramo aki na Aruba.
Sr. Yrausquin a bisa di tin un aprecio grandi pa e iniciativa aki pa brinda e servicio di GGZ na Aruba y p’esey a bisa cu Arubahuis lo duna tur aporte posibel pa duna informacion riba e oportunidadnan pa trabao na GGZ Aruba. Esaki pa medio di pone e informacion aki riba e website di Arubahuis y manda e informacion aki via email pa e studiantenan.
Finalmente Casandra Labasti-Schimidt y Kim Richardson-Roels a gradici Minister Yrausquin y su staf na Arubahuis pa e sosten brinda na e proyecto aki.


text:
ORANJESTAD – E organisacion di Curacao Baseball Week durante nan clinica pa mucha a presenta e programa di MLB Pitch, Hit and Run na Tio Daou Ballpark. Esaki danki na e contacto estrecho cu Hensley “Bam Bam” Meulens actual hitting coach cu e ekipo di San Fransisco Giants a haci cu e Major League Baseball Players Alumni Association pa asina pa di dos anja consecutivo hanja yudansa pa Curacao Baseball Week organiza e programa di Pinch, Hit and Run the Major League Baseball.
Hobenan di 9 pa 12 anja a hanja e chens di pitcha, bati y core contra otro y esun cu a gana a hanja un pasashi paga pa e y su famia pa bai mira un wega official di Grandes Ligas na e parke di Miami Marlins.
Major League Baseball ta provee tur e material pa por organiza e evento di bala, batting tee, batenan di baseball pa asina e hobenan por disfruta di un rato hunto cu e grandinan di baseball na Curacao. Tambe nos por a aprecia varios di e coaching staff di e seleccion di Hulanda. Steve Janssen cu ta e actual coach di pitcheo pa Team Kingdom hunto cu coach Ben Thijssen hunto ca varios di e coachnan local.
Na final di e atardi tur mucha a ricibi nan certificado pa e completo e clinica na e Curacao Baseball Week 2016.
Sigur e ta sirbi como estimulo pa e hobenan di Curacao, den entrevista cu Jonathan Schoop di Baltimore Orioles e la indica cu tempo e tawata chikito e tambe kier a mira y experiencia cu e tempo ey Andruw Jones cu tawata un estrea cu e ekipo di Atlanta Braves. Pesey awor cu nan tin e oportunidad di duna back nan ta hacie cu mil amor.